Графа с нова песен: Не на насилието на медици, #ПребориГнева - Този ден
ХоумАкцентиГрафа с нова песен: Не на насилието на медици, #ПребориГнева
Графа с нова песен: Не на насилието на медици, #ПребориГнева
08.11.2017 Този ден Акценти, Всички новини, Здраве, Избрано от Този ден, Развлечение 0
Български лекарски съюз и Владислав Ампов – Графа представиха видеосингъла „Надежда“, създаден специално за кампанията на БЛС “Да спасяваш е призвание, не заслужава наказание, #ПребориГнева.
Събитието се проведе в една от най- големите болници у нас – УМБАЛСМ „Н. И. Пирогов“.
“В песента се говори за гнева и омразата, за агресията като цяло и как трябва да се справим с тези негативни емоции. Тук, обаче, говорим и за една велика професия – лекарската. Това са хората, които помагат на другите, това е тяхното призвание и много добре се получи симбиозата между текст и музика и посланията на кампанията.“, каза и Графа.
Попизпълнителят благодари на целия си екип за прекрасната работа по създаването на видео сингъла и припомни, че основния лайтмотив на “Надежда” е “да намерим светлината в себе си, да не забравяме, че сме хора, да помагаме на другите и да помним, че агресията не е път към успеха”, заключи Графа.
На представянето на видеосингъла „Надежда“ присъстваха и д-р Лъчезар Захариев от Втора клиника по ортопедична травматология, както и Теодор Цанков – парамедик от ЦСМП. И двамата медици са били обект на агресия от страна на свои пациенти и разказаха за преживяното.
Своята лична подкрепа към кампанията #ПребориГнева изказаха и трима от актьорите, заснети във видеото към песента “Надежда”. „Участието ми в този клип сбъдна две мои мечти – да работя с Графа и да участвам в нещо, което е стойностно и носи смисъл, имам предвид кампанията на БЛС #ПребориГнева“, каза Дани Ангелов, изиграл единия от лекарите.
Според другият водещ актьор в клипа Антон Порязов, участието му във видеото и кампанията е чест и привилегия, а единадесетгодишния Мартин, развълнувано сподели: „Беше едно брилянтно изживяване, кампанията е наистина много добра“.
Росен Плевнелиев и Деси Банова – една обща порция щастие!